ને તે છતાં મનમાંની પેલી લાલચ મરતી નથી. દુકાનદાર ક્યારેક બીજી વૈકલ્પિક ચીજો બતાવે, પરંતુ આપણું મન પેલી પહોંચ બહારની જણસમાં જ લાગેલું રહે છે. અંતે આપણે ચાલતા થઈએ છીએ. બહાર નીકળીએ ત્યારે હાથ અને થેલી ખાલી હોય પરંતુ મનમાં એક સપનું સજાવીને નીકળીએ, આ વસ્તુ હું ક્યારેક લઈશ. અથવા મનોમન ખરીદી પણ લઈએ. આમ શો-કેસમાં જોતાં મનોમન કરેલી ખરીદીને અંગ્રેજીમાં ‘વિન્ડો શોપિંગ’ કહે છે. દિવસ દરમિયાન આપણે આમ કેટકેટલી વાર વિન્ડો શોપિંગ કરીએ છીએ!